Proiect

**GUVERNUL REPUBLICII MOLDOVA**

**H O T Ă R Î R E nr.\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_\_

mun. Chişinău

**cu privire la transmiterea unor imobile**

În temeiul art. 2 lit. c) şi art. 8 alin. (2) din Legea nr. 523-XIV din 16 iulie 1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr. 124 - 125, art. 611), cu modificările şi completările ulterioare, art. 6 alin. (1) lit. a) şi art. 14 alin. (1) lit. b) din Legea nr. 121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), cu modificările şi completările ulterioare, Guvernul

**HOTĂRĂŞTE:**

1. Se transmit, cu titlu gratuit, cu acordul Consiliului raional Hîncești, construcțiile școlii-internat auxiliare din s. Sărata-Galbenă, raionul Hîncești, amplasate pe terenul cu numărul cadastral 5359218.055 din proprietatea publică a statului, gestiunea Ministerului Educației, în proprietatea publică a raionului Hîncești, conform anexei.

2. Ministerul Educației în comun cu Consiliul raional Hîncești, va institui comisia de transmitere şi va asigura transmiterea construcțiilor specificate în anexa la prezenta hotărâre în termen de 60 zile, conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901 din 31 decembrie 2015 (Monitorul Oficial al Republicii Moldova, 2016, nr.1, art. 2).

3. Agenția Relații Funciare și Cadastru în comun cu titularul de drept va asigura modificarea documentației cadastrale în conformitate cu prevederile legislației și ale prezentei hotărâri.

|  |  |
| --- | --- |
| **PRIM-MINISTRU** | **Pavel FILIP**  |
|  |  |
| Contrasemnează: |  |
| **Viceprim-ministru,** **ministrul economiei**  | **Octavian CALMÎC** |
| **Ministrul finanţelor**  | **Octavian ARMAȘU**  |

 **Ministrul educației Corina FUSU**

*Anexă*

*la Hotărârea Guvernului*

*nr.\_\_\_\_ din\_\_\_\_\_\_\_\_\_\_*

**Lista bunurilor imobile proprietate publică a statului,**

**care se transmit în proprietatea publică a raionului Hîncești**

|  |  |  |  |
| --- | --- | --- | --- |
| **Nr.****d/0** | **Denumirea bunului imobil** | **Adresa poştală** | **Suprafața la sol****(m. p)** |
| **1** | **2** | **3** | **5** |
| 1 | Blocul de studii nr.1 |  rl Hîncești, s. Sărata Galbenă | 187,0 |
| 2 | Căminul pentru fete |  rl Hîncești, s. Sărata Galbenă | 312,36 |
| 3 | Căminul pentru băieți |  rl Hîncești, s. Sărata Galbenă | 235,13 |
| 4 | Blocul auxiliar nr.1 |  rl Hîncești, s. Sărata Galbenă | 344,4 |
| 5 | Blocul de studii nr.2 |  rl Hîncești, s. Sărata Galbenă | 101,5 |
| 6 | Garaj |  rl Hîncești, s. Sărata Galbenă | 28,35 |
| 7 | Blocul auxiliar nr.2 |  rl Hîncești, s. Sărata Galbenă | 183,92 |
| 8 | Atelier nr.1 |  rl Hîncești, s. Sărata Galbenă | 59,0 |
| 9 | Atelier nr.2 |  rl Hîncești, s. Sărata Galbenă | 48,1 |
| 10 | Bloc sanitar |  rl Hîncești, s. Sărata Galbenă | 10,33 |
| 11 | Bloc sanitar nr.2 |  rl Hîncești, s. Sărata Galbenă | 15,4 |

**Notă informativă**

**la proiectul Hotărârii de Guvern**

**cu privire la transmiterea unor imobile**

 Proiectul hotărârii Guvernului cu privire la transmiterea unor imobile a fost elaborat în temeiul art. 6 alin. (1) lit. a) şi art. 7 alin. (3) lit. i) din Legea nr. 121-XVI din 4 mai 2007 privind administrarea şi deetatizarea proprietăţii publice.

 Școala-internat auxiliară vizată în acest proiect este amplasată în s. Sărata-Galbenă pe terenul cu numărul cadastral 5359218.055, înregistrat cu drept de proprietate după unitatea administrativ-teritorială.

Conform informației din Registrul patrimoniului public, ținut de Agenția Proprietății Publice în conformitate cu prevederile Hotărârii Guvernului nr. 675 din 6iunie 2008, complexul școlii-internat este alcătuit din 11 bunuri imobile, care fiind incluse în lista bunurilor imobile proprietate a statului, aflate în administrarea Ministerului Educației, aprobată prin Hotărârea Guvernului nr.351 din 23 martie 2005, constituie proprietate publică a statului. Dreptul de proprietate al statului asupra bunurilor imobile nominalizate nu este înregistrat în Registrul bunurilor imobile.

În prezent școala-internat auxiliară din s. Sărata-Galbenă nu activează, iar conform informației prezentate anterior de Ministerul Educației, reluarea activității acesteia nu se prevede.

 Ținând cont de acordul Consiliului raional Hîncești, exprimat prin Decizia 03/19 din 10 iunie 2016 de a prelua bunurile imobile ale școlii-internat auxiliare din s. Sărata- Galbenă, raionul Hîncești, din proprietatea publică a statului, gestiunea Ministerului Educației în proprietatea publică a raionului Hîncești, Ministerul Economiei, la indicația Prim-ministrului Republicii Moldova, a elaborat proiectul hotărârii de Guvern cu privire la transmiterea unor imobile și îl prezintă spre avizare.

Prezentul proiect de hotărâre este supus dezbaterilor publice, fiind plasat pe pagina web a ministerului www.mec.gov.md, la compartimentul ”Transparenţa în procesul decizional”.

Implementarea proiectului nu implică cheltuieli financiare din contul mijloacelor bugetare.

**Viceprim-ministru,**

**ministrul economiei Octavian CALMÎC**